smcproject/ml-wiki-sentences huggingface dataset:
ഇത് ആദാമി ഗ്രൂപ്പിൽ തിരിച്ചറിഞ്ഞിട്ടുള്ള ഒരേ ഒരു ഇനമാണ്.
ആദാമി ഗ്രൂപ്പിലെ മറ്റൊരംഗമാണ് റൈനോലൊഫസ് മേൻഡേലിയോ (Rhinolophus maendeleo) .
റൈനോലൊഫസ് ബെഡ്ഡോമി
റൈനോലൊഫിഡേ കുടുംബത്തിലെ ഒരു വവ്വാലാണ് റൈനോലൊഫസ് ബെഡ്ഡോമി .
lesser woolly horseshoe bat ( Rhinolophus beddomei ), Beddome's horseshoe bat എന്നും വിളിക്കുന്നു.
ഇന്ത്യയിലും ശ്രീലങ്കയിലും കാണുന്ന ഇതിന്റെ സ്വാഭാവിക ആവാസസ്ഥലങ്ങൾ ഭൂമധ്യ-അർദ്ധഭൂമധ്യരേഖാപ്രദേശങ്ങളിലെ നനവാർന്ന ഉയരംകുറഞ്ഞ വനങ്ങളും ഗുഹകളും നഗരപ്രദേശങ്ങളുമാണ്.
ആവാസവ്യവസ്ഥയുടെ നാശത്താൽ ഭീഷണിയുണ്ട്.
1905 - ഡാനിഷ് സസ്തനിവിദഗ്ദ്ധനായ Knud Andersen ആണ് ഇതിനെയൊരു പുതിയ സ്പീഷിസ് ആയി വിവരിച്ചത് .
" beddomei " എന്ന് സ്പീഷിസിന് നാമകരണം നൽകിയത്  കേണൽ ബെഡോമിയുടെ ബഹുമാനാർഥമാണ്.
ഈ സ്പീഷിസിന്റെ ഹോളോടൈപ്പ് ശേഖരിച്ചത് ബ്രിട്ടീഷ് പ്രകൃതിശാസ്ത്രജ്ഞനും തന്റെ ജീവിതത്തിന്റെ വലിയൊരു പങ്ക് ഇന്ത്യയിൽ ചെലവഴിച്ചയാളുമായ കേണൽ ബെഡോമിയാണ്.
ഹോളോടൈപ്പ് ശേഖരിച്ചത് വയനാട് ജില്ലയിൽ നിന്നുമാണ്.
ജീവശാസ്ത്രവും പരിസ്ഥിതിയും
രാത്രിഞ്ചാരിയായ ഈ വവ്വാൽ ഇക്കോലൊക്കേഷൻ വഴിയാണ് ഇരുട്ടിൽ വഴികണ്ടുപിടിക്കുന്നത്.
ഇതിന്റെ ഇക്കോലൊക്കേഷൻ ആവൃത്തി 31.0 – 38.3k ഹെട്സ് ആണ്; ഈ ആവൃത്തിയുടെ പരമാവധി ഊർജ്ജം 38.5 ഉം 38.7 kHz ആണ്.
ഇതിന്റെ വിളിയുടെ ദൈർഘ്യം 48.2 – 58.0 സെക്കന്റ് ആണ്.
റൈക്സ്ഡെപ്യുട്ടേഷൻഷൗപ്റ്റ്ഷ്ലുസ് ഇംഗ്ലീഷ് വിലാസം https://ml.wikipedia.org/wiki/Reichsdeputationshauptschluss Reichsdeputationshauptschluss, printed edition, page 1
റെയ്സ് ഡിപ്യൂട്ടേഷൻ ഷൗപ്റ്റ്സ്ക്ലസ് (ഔപചാരികമായി Hauptschluss der außerordentlichen Reichsdeputation അല്ലെങ്കിൽ "Principal Conclusion of the Extraordinary Imperial Delegation" ) 1803-ലെ ഫൈനൽ റീസെസ്സ് അഥവാ ഇമ്പീരിയൽ റീസെസ് എന്ന് ചിലപ്പോൾ ഇംഗ്ലീഷിൽ പരാമർശിക്കപ്പെടുന്നു.1803 മാർച്ച് 24-ന് വിശുദ്ധ റോമൻ സാമ്രാജ്യത്തിലെ റീച്ച്സ്റ്റാഗ് (ഇംപീരിയൽ ഡയറ്റ്) നടപ്പിലാക്കിയ ഒരു പ്രമേയമായിരുന്നു ഇത്.
ഫ്രാൻസിസ് രണ്ടാമൻ ചക്രവർത്തി അംഗീകരിക്കുകയും ഏപ്രിൽ 27 ന് നിയമമാകുകയും ചെയ്തു.
ഇത് 1806-ൽ അവസാനിക്കുന്നതിനുമുമ്പ് സാമ്രാജ്യത്തിന്റെ അവസാനത്തെ സുപ്രധാന നിയമമായി മാറുകയും ചെയ്തു.
ഇംപീരിയൽ ഡെലിഗേഷൻ (റൈക്സ് ഡിപ്യൂട്ടേഷൻ) ഫെബ്രുവരി 25-ന് ഈ പ്രമേയം റീച്ച്സ്റ്റാഗ് അംഗീകാരത്തിനായി സമർപ്പിക്കുകയും ചെയ്തു.1802- ൽ ഫ്രാൻസുകാരും റഷ്യയും തമ്മിൽ 182-ലെ ലുനൈവില്ലെ കരാറിൽ പറഞ്ഞിട്ടുള്ള വിശാലമായ തത്ത്വങ്ങൾ അംഗീകരിച്ച ഒരു പദ്ധതിയെ അടിസ്ഥാനമാക്കിയായിരുന്നു ഇത്.
അവലംബം ബാഹ്യ ലിങ്കുകൾ Full text, incl.
preamble (in German) Full text (original printed document) French-language summary of the articles dealing with the compensations
റൈ ഇംഗ്ലീഷ് വിലാസം https://ml.wikipedia.org/wiki/Rye
പോയേസ്യേ കുടുംബത്തിൽ പെട്ട വിവിധ ഒരു ധാന്യചെടിയാണ് റൈ Rye (ശാസ്ത്രീയനാമം Secale cereale )  ഈ ധാന്യം പ്രധാനമായും റൊട്ടിയുണ്ടാക്കാനാണ് ഉപയോഗിക്കുന്നത്.
കന്നുകാലികൾക്ക് ആഹാരമായും ആൽക്കഹോളും വിസ്കിയും ഉണ്ടാക്കാനും ഉപയോഗിക്കുന്നു.
ചെടികൾ പാകമാകുന്നതിനുമുമ്പ് വെട്ടി വളമാക്കാറുണ്ട്.
വയ്ക്കോൽ പായ്ക്കിങ്ങിനും കടലാസ് നിർമ്മാണത്തിനും ഉപയോഗിക്കുന്നു.
ഗോതമ്പിനോടൊപ്പം മിശ്രവിളയായി കൃഷി ചെയ്യുന്നുണ്ട്.
ഗോതമ്പുമായി ഏറെ സാദൃശ്യവുമുണ്ട്.
ഗോതമ്പുമണിയെക്കാൾ നീളം കൂടിയവയാണ് റൈ മണികൾ.
റൈ ചെടികളുടെ നീല കലർന്ന പച്ച നിറം ഗോതമ്പുചെടികളിൽനിന്ന് ഇവയെ തിരിച്ചറിയാൻ സഹായിക്കുന്നു.
തണുപ്പിനെ അതിജീവിക്കാൻ കഴിവുള്ള ഇതിന്റെ വിത്ത് വേനൽക്കാലാത്തിന്റെ അവസാനത്തേടെയാണ് വിതയ്ക്കുന്നത്.
ആഗോള ഉല്പാദനം Secale cereale
യൂറോപ്പിന്റെ വടക്കും കിഴക്കും പടിഞ്ഞാറും പ്രദേശങ്ങളിലാണ് റൈ മുഖ്യമായും കൃഷി ചെയ്യപ്പെടുന്നത് -  വടക്കൻ ജർമനി പോളണ്ട് , ഉക്രൈൻ , ബെലാറസ് , ലിത്വേനിയ , ലാറ്റ്‌വിയ , മദ്ധ്യ-വടക്കൻ റഷ്യ എന്നീ പ്രദേശങ്ങളിലാണ് പ്രധാനമായും ഇത് കൃഷി ചെയ്യപ്പെടുന്നത്.
റൈ കൃഷി ചെയ്യപ്പെടുന്ന മറ്റു പ്രദേശങ്ങൾ  വടക്കേ അമേരിക്ക ( കാനഡ , അമേരിക്കൻ ഐക്യ നാടുകൾ ), തെക്കേ അമേരിക്ക  ( അർജന്റീന , ബ്രസീൽ ), ടർക്കി , കസാഖ്‌സ്താൻ വടക്കൻ ചൈന എന്നിവയാണ്.
2005-ൽ  ലോകത്തിൽ ഏറ്റവും അധികം റൈ ഉല്പാദിപ്പിച്ച രാഷ്ട്രങ്ങൾ.
(million metric ton) യൂറോപ്യൻ യൂണിയൻ 9.2* റഷ്യ 3.6 പോളണ്ട് 3.4 ജർമ്മനി 2.8 ബെലാറുസ് 1.2 ഉക്രൈൻ 1.1 China 0.6 കാനഡ 0.4 തുർക്കി 0.3 അമേരിക്കൻ ഐക്യനാടുകൾ 0.2 ഓസ്ട്രിയ 0.2 ലോകത്തിലെ ആകെ ഉൽപ്പാദനം' 13.3 EU 2008 figures include Poland, Germany and Austria.
Source: FAO ഘടകങ്ങൾ ധാതുക്കൾ (Minerals) കാത്സ്യം 33 mg ഇരുമ്പ് 2.67 mg മാംഗനീസ് 121 mg ഫോസ്ഫറസ് 374 mg പൊട്ടാസ്യം 264 mg സോഡിയം 6 mg നാകം (Zinc) 3.73 mg ചെമ്പ് (Copper) 0.450 mg മഗ്നീഷ്യം 2.680 mg സെലീനിയം 0.035 mg അവലംബം ↑ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ധാന്യവിളകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
റേസർ-ക്യൂട്ടി ഇംഗ്ലീഷ് വിലാസം https://ml.wikipedia.org/wiki/Razor-qt
ഇപ്പോൾ നിർത്താലാക്കിയതും(discontinued), എക്സ് ജാലക വ്യവസ്ഥക്കായി ക്യൂട്ടി സോഫ്റ്റ്‌വേർ ചട്ടക്കൂടിൽ നിർമ്മിക്കപ്പെട്ട, ഭാരം കുറഞ്ഞ സ്വതന്ത്ര പണിയിടമാണ് റേസർ-ക്യൂട്ടി .
ക്യൂട്ടിയിൽ നിർമ്മിച്ച പ്രമുഖ പണിയിടമായ കെഡിഇയിൽ നിന്ന് വ്യത്യസ്തമായി പഴയതും ശേഷി കുറഞ്ഞതുമായ കമ്പ്യൂട്ടറുകളിലും റേസർ-ക്യൂട്ടി പ്രവർത്തിക്കും.
കൂടാതെ "ലാളിത്യം, വേഗത, മികച്ച ഇന്റർഫേസ് എന്നിവയെ വിലമതിക്കുന്ന ഉപയോക്താക്കൾക്കായി രൂപകൽപ്പന ചെയ്തിട്ടുള്ളതാണ്".
റേസർ-ക്യൂട്ടി ഇപ്പോളും വികസനത്തിന്റെ ശൈശവ ദശയിലാണ്.
2012 ഫെബ്രുവരിയിൽ ഒരു പാനൽ ദർശിനി, ഒരു ഡെസ്ക്ടോപ്പ്, ഒരു ആപ്ലികേഷൻ ലോഞ്ചർ, ഒരു ക്രമീകരണ കേന്ദ്രം, സെഷനുകൾ എന്നിവ ഉൾപ്പെടെയുള്ള പരിസ്ഥിതിയായിരുന്നു റേസർ-ക്യൂട്ടി.
ഉപയോക്താവിന് ഇതെല്ലാം വേണ്ടെന്ന് വെക്കുകയും ആവാം.
റേസർ-ക്യൂട്ടി ഓപ്പൺബോക്സ് , ക്വിൻ പോലെയുള്ള ഏത് ആധുനിക എക്സ് ജാലക നിർവ്വാഹണ സംവിധാനവുമായും പ്രവർത്തിക്കും.
മെമറി ഉപയോഗം മറ്റൊരു ഭാരം കുറഞ്ഞ പണിയിടമായ എൽഎക്സ്ഡിഇയേക്കാൾ ലേശം അധികമാണ്.
റേസർ-ക്യൂട്ടി 114 മെഗാബിറ്റുകൾ ഉപയോഗിക്കുമ്പോൾ എൽഎക്സ്ഡിഇ 180 മെഗാബിറ്റ് മാത്രമേ ഉപയോഗിക്കുന്നുള്ളൂവെന്ന് ഒരു പരീക്ഷണത്തിൽ തെളിഞ്ഞിട്ടുണ്ട്.
എൽഎക്സ്ഡിഇയുടെ ക്യൂട്ടി പോർട്ടുമായി ലയിച്ച് എൽഎക്സീസ്ക്യൂട്ടി രൂപീകരിച്ചതിനാൽ റേസർ-ക്യൂട്ടിയുടെ വികസനം നിലച്ചു.
റേസർ-ക്യൂട്ടി വികസനത്തിന്റെ പ്രാരംഭ ഘട്ടത്തിലായിരുന്നു.
ഫെബ്രുവരി 2012 വരെ, പരിസ്ഥിതിയിൽ ഒരു പാനൽ വ്യൂവറും സ്വിച്ചറും, ഒരു ഡെസ്ക്ടോപ്പ്, ഒരു ആപ്ലിക്കേഷൻ ലോഞ്ചർ, ഒരു ക്രമീകരണ കേന്ദ്രവും സെഷനുകളും ഉൾപ്പെടുന്നു.
ഈ ഘടകങ്ങൾ ഉപയോക്താവിന് പ്രവർത്തനക്ഷമമാക്കുകയോ പ്രവർത്തനരഹിതമാക്കുകയോ ചെയ്യാം.
ഓപ്പൺബോക്സ്(Openbox), എഫ്വിഡബ്യൂഎം2(fvwm2), അല്ലെങ്കിൽ കെവിൻ(KWin) പോലുള്ള ഏത് ആധുനിക എക്സ് വിൻഡോ മാനേജറുമായും റേസർ-ക്യൂട്ടി ഉപയോഗിക്കാം.
റേസർ-ക്യുടിയുടെ മെമ്മറി ഉപഭോഗം എൽഎക്‌സ്‌ഡിഇയ്‌ക്ക് അൽപ്പം മുകളിലായിരുന്നു, റിവ്യൂവേഴ്‌സ് ടെസ്റ്റിൽ 114 എംഐബി ഉപയോഗിച്ചപ്പോൾ എൽഎക്‌സ്ഡിഇ 108 എംഐബി മാത്രമാണ് ഉപയോഗിച്ചത്.
ഇതും കൂടി കാണുക എൽഎക്സ്ഡിഇ - മറ്റൊരു ഭാരം കുറഞ്ഞ പണിയിടം പണിയിട പരിസ്ഥിതികളുടെ താരതമ്യം അവലംബം പുറത്തേക്കുള്ള കണ്ണികൾ Razor-qt എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് റേസർ-ക്യൂട്ടി ഗിറ്റ്ഹബ്ബിൽ
റൈന ക്‌ന്യാഗിന്യ ഇംഗ്ലീഷ് വിലാസം https://ml.wikipedia.org/wiki/Rayna_Knyaginya റൈന ക്‌ന്യാഗിന്യ പനഗ്യുറിശ്‌തെയിലെ റൈന ക്‌ന്യാഗിന്യയുടെ ഒരു സ്മാരകം
പ്രമുഖ ബൾഗേറിയൻ അദ്ധ്യാപികയും വിപ്ലവകാരിയുമായിരുന്നു റൈന പോപ്ജിയോർഗീവ ഫുടെകോവ എന്ന റൈന ക്‌ന്യാഗിന്യ ( ഇംഗ്ലീഷ് :Rayna Knyaginya ).
ബൾഗേറിയയുടെ തെക്ക് ഭാഗത്ത് സ്ഥിതി ചെയ്യുന്ന പസാർദ്‌സിക് പ്രവിശ്യയിലെ പനഗ്യുറിശ്‌തെയിൽ ജനിച്ച റൈന, 1876ൽ ഓട്ടോമൻ സാമ്രാജ്യത്തിനെതിരെ ബൾഗേറിയൻ ജനത നടത്തിയ ഏപ്രിൽ അപ്‌റൈസിങ് എന്ന പേരിലുള്ള പ്രക്ഷോഭത്തിനായി പതാക തയ്ച്ചുനൽകിയതിലൂടെ പ്രസിദ്ധയായി.
പതാകയും പ്രക്ഷോഭവും
റൈനയ്ക്ക് 20 വയസ്സായ കാലത്ത് പനഗ്യുറിശ്‌തെയിലെ ഗേൾസ് സ്‌കൂളിൽ പ്രധാന അധ്യാപികയായി ജോലി ചെയ്യുന്ന സമയത്താണ് ഏപ്രിൽ അപ്‌റൈസിങ്ങിനായി ഒരു കൊടി തുന്നിനൽകാനായി ബൾഗേറിയൻ വിപ്ലവ നേതാവായ ജോർജി ബെൻകോവ്‌സ്‌കി അവരോട് ആവശ്യപ്പെട്ടത്.
ആ ഉത്തരവാദിത്തം അവർ ഏറ്റെടുത്തു.
പിൽകാല ജീവിതം
ജയിൽ മോചിതയായതിന് ശേഷം ഇസ്തംബൂൾ വഴി മോസ്‌കോയിൽ എത്തി.
അവിടെ മൂന്ന് വർഷം വൈദ്യശാസ്ത്രം പഠിച്ചു.
പിന്നീട് ഗർഭിണികളെ സുശ്രൂഷിക്കുന്ന നഴ്‌സായി സേവനം അനുഷ്ടിച്ചു.
അവിടെ വെച്ച് സ്വന്തം ജീവചരിത്രം എഴുതി.
റൈനയയുടെ ആദ്യ പുസ്തകം ഏപ്രിൽ വിപ്ലവത്തെ കുറിച്ചായിരുന്നു.
ഇത് റഷ്യൻ ഭാഷയിലാണ് പ്രസിദ്ധീകരിച്ചത്.
പിന്നീട് 1934ൽ ബൾഗേറിയൻ ഭാഷയിലേക്ക് തർജ്ജമ ചെയ്യപ്പെട്ടു.
റൈനയുടെ മരണ ശേഷം അവരോടുള്ള ആദര സൂചകമായി അന്റാർട്ടികയിലെ ലിവിങ്‌സ്റ്റൺ ദ്വീപിലെ ഒരു മുനമ്പിന് റൈന ക്‌ന്യാഗിന്യ പീക് എന്ന്  നാമകരണം ചെയ്യപ്പെട്ടു പുറംകണ്ണികൾ A collection of Bulgarian folk songs dedicated to Rayna Knyaginya at Liternet.bg (in Bulgarian) The descendants of Rayna Knyaginya Archived 2007-09-27 at the Wayback Machine .
(in Bulgarian) അവലംബം
റൈഡിംഗ് മൌണ്ടൻ ദേശീയോദ്യാനം
റൈഡിംഗ് മൌണ്ടൻ ദേശീയോദ്യാനം കാനഡയിലെ മനിറ്റോബയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
മനിറ്റോബ എന്ന നീണ്ട കിഴുക്കാം തുക്കായ മലഞ്ചെരിവിനു മുകളിലാണ് ഈ ദേശീയോദ്യാനത്തിൻറെ സ്ഥാനം.
സംരക്ഷിത പ്രദേശം 2,969 ചതുരശ്രകിലോമീറ്റർ (1,146 ചതുരശ്രമൈൽ) പ്രദേശം ഉൾക്കൊള്ളുന്നു.
വനങ്ങൾ തിങ്ങിനിറഞ്ഞ ദേശീയോദ്യാന പ്രദേശം, ചുറ്റുപാടുമുളള പ്രയറി പുൽമൈതാനങ്ങളിൽനിന്നു തികച്ചും വ്യത്യസ്തമായി നിലകൊള്ളുന്നു.
പുൽമേടുകൾ, മലയോരപ്രദേശങ്ങൾ കിഴക്കൻ ഇലപൊഴിയും കാടുകൾ എന്നിങ്ങനെ ഈ പ്രദേശത്ത് ഒത്തുചേരുന്ന മൂന്ന് വ്യത്യസ്ത പരിസ്ഥിതി വ്യവസ്ഥകളെ സംരക്ഷിക്കുന്നതിനായിട്ടാണ് ദേശീയോദ്യാനം രൂപവൽക്കരിച്ചത്.
ദേശീയോദ്യാനത്തിലൂടെ കടന്നുപോകുന്ന ഹൈവേ 10 വഴി ഇവിടെ ഏറ്റവും എളുപ്പത്തിൽ എത്തിച്ചേരാവുന്നതാണ്.
ദേശീയോദ്യാനത്തിൻറെ അതിർത്തിക്കുള്ളിലുള്ള ഒരേയൊരു വാണിജ്യ കേന്ദ്രമാണ്, വാസാഗാമിംഗ് എന്ന ഉദ്യാനത്തിൻറെ തെക്കൻ പ്രവേശന കവാടം.
അവലംബം ↑ ↑ {{ cite web }} :  CS1 maint: multiple names: authors list ( link )
റൈഡ്ബെർഗ് മാറ്റർ ഇംഗ്ലീഷ് വിലാസം https://ml.wikipedia.org/wiki/Rydberg_matter
ദ്രവ്യത്തിന്റെ എട്ടാമത്തെ അവസ്ഥയായി കണക്കാക്കുന്ന ദ്രവ്യാവസ്ഥയാണ് റൈഡ്‌ബെർഗ് മാറ്റർ .
ഉത്തേജിപ്പിക്കപ്പെട്ട ആറ്റങ്ങൾ കൂടിച്ചേർന്നാണ് റൈഡ്‌ബെർഗ് മാറ്റർ നിർമ്മിക്കുന്നത്.
നിശ്ചിത താപനിലയിൽ ഈ ആറ്റങ്ങൾ അയോണുകളായും ഇലക്‌ട്രോണുകളായും വിഘടിക്കപ്പെടും.
കേവലപൂജ്യത്തിനടുത്ത താപനിലയിൽ റുബീഡിയം ആറ്റങ്ങൾ ഉപയോഗിച്ച് നടത്തിയ പരീക്ഷണത്തേത്തുടർന്ന് 2009ൽ ആണ് റൈഡ്‌ബെർഗ് തന്മാത്രയുടെ അസ്തിത്വം തെളിയിക്കപ്പെട്ടത്.
റൈഡൌ നദി ഇംഗ്ലീഷ് വിലാസം https://ml.wikipedia.org/wiki/Rideau_River Rapids on the Rideau River opposite Carleton University Rideau River under Cummings Bridge separating Sandy Hill from Vanier in Ottawa Rideau River and Rideau Canal opposite Carleton University 1826 painting of the Rideau Falls , where the Rideau River empties out into the Ottawa River, by Thomas Burrowes
കാനഡയിലെ ഈസ്റ്റേൺ ഒണ്ടാറിയോയിലെ ഒരു നദിയാണ് റൈഡൌ നദി ( ഫ്രഞ്ച് : റിവയർ റൈഡൗ ), (Anishinàbemowin നാമം: പസപ്കെഡ്ജിനാവോങ് ).
ഒട്ടാവയിലെ റൈഡൗ ഫോൾസിൽവച്ച് അപ്പർ റൈഡൗ തടാകത്തിന്റെ വടക്ക് ഭാഗത്ത്  ഓട്ടാവ നദിയിൽ ഒഴുകുന്നു.
അതിന്റെ നീളം 146 കിലോമീറ്റർ (91 മൈൽ) ആണ്.
റൈഡൗ  വെള്ളച്ചാട്ടത്തിന്റെ ദൃശ്യപ്രകാരം 1613 -ൽ ചാപ്ലിൻ എഴുതിയതനുസരിച്ചാണ് നദിക്ക് "റൈഡൗ" (കർട്ടൻ) എന്ന് നാമകരണം ചെയ്തത്.
ഈ നദിക്കരയിലെ അൻഷിനബീബോവിൻ എന്ന പേര് "പസപ്ക്കാട്ജിനാവോങ്", എന്നാണ്.
ഇതിന്റെ അർത്ഥം "പാറകളുടെ ഇടയിലൂടെ കടന്നുപോകുന്ന നദി" എന്നാണ്.
പോഷകനദികൾ അഡ്രിയൻസ് ക്രീക്ക് ഡക്ക് ക്രീക്ക് തായ് നദി ബ്ലാക്ക് ക്രീക്ക് ഓട്ടർ ക്രീക്ക് റോസ്ഡേൽ ക്രീക്ക് ഐറിഷ് ക്രീക്ക് ബാബർസ് ക്രീക്ക് അറ്റ്കിൻസ്സൺ ക്രീക്ക് റൈഡൌ ക്രീക്ക് ഡെയ്സ് ക്രീക്ക് ബ്രസ്സിൽസ് ക്രീക്ക് മർഫി ഡ്രയിൻ കെംപ്റ്റിവില്ലെ ക്രീക്ക് മക്ഡാർമോട്ട് ഡ്രെയിൻ ക്രാൻബെറി ക്രീക്ക് സ്റ്റീവൻ ക്രീക്ക് മഡ് ക്രീക്ക് ജോക്ക് നദി ബ്ലാക്ക് റാപ്പിഡ്സ് ക്രീക്ക് നെപീൻ ക്രീക്ക് സോവ്മിൽ ക്രീക്ക്
റൈഡൗയോടൊപ്പം ഉള്ള കമ്മ്യൂണിറ്റികൾ ഇവയാണ്: ഒട്ടാവ , ഒന്റാറിയോ Manotick, ഒന്റാറിയോ കാർസ്, ഒന്റാറിയോ മെറിക്വില്ലെ, ഒന്റാറിയോ സ്മിത് ഫാൾസ്, ഒന്റാറിയോ ഇതും കാണുക ഒണ്ടാറിയോ നദികളുടെ പട്ടിക അവലംബം {{ cite book }} : Invalid | ref=harv ( help ) കൂടുതൽ വായനയ്ക്ക് ബാഹ്യ ലിങ്കുകൾ Rideau River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Rideau Valley Conservation Authority Biodiversity of the Rideau River (CMN, nature.ca) Archived 2011-07-19 at the Wayback Machine .
വസൂരി വാക്സിൻ വസൂരി വാക്‌സിൻ നൽകുന്നു.
ഇരുതലയൻ പിന്നിന്റെ ആകൃതി ശ്രദ്ധിക്കുക.
ആദ്യമായി വിജകരമായി നൽകിയ വാക്സിനാണ് വസൂരി വാക്സിൻ (Smallpox vaccine) .
1796 -ൽ എഡ്‌വേഡ് ജന്നർ ആണ് ഇത് വിജയകരമായി പരീക്ഷിച്ചത്.
പാൽ ഉൽപ്പാദിപ്പിക്കുന്ന കർഷകരിൽ ഒരിക്കൽ കൗപൊക്സ് ഉണ്ടായവരിൽ പിന്നെ വസൂരി ഉണ്ടാവാറില്ലെന്ന് അദ്ദേഹം നിരീക്ഷിച്ചിരുന്നു.
Variolae vaccinae (അതായത് പശുക്കൾക്ക് ഉണ്ടാകുന്ന വസൂരി) എന്ന വാക്കിൽ നിന്നാണ് വാക്സിൻ എന്ന വാക്ക് ഉണ്ടായത്.
ജെന്നർ തന്നെയാണ് ഈ വാക്കിനും രൂപം നൽകിയത്.
ജന്നറുടെ സുഹൃത്തായ റിച്ചാഡ് ഡന്നിംഗ് 1800 -ൽ ഈ വാക്ക് അച്ചടിയിലും ഉപയോഗിച്ചു.
ആദ്യം വസൂരിക്ക് മാത്രം ഉപയോഗിച്ചുവന്ന ഈ വാക്ക് 1881 -ൽ ലൂയി പാസ്റ്റർ ജന്നറുടെ ബഹുമാനാർത്ഥം എല്ലാത്തരം വാക്സിനേഷനുകൾക്കും ഉപയോഗിച്ചുതുടങ്ങി.
References പുറത്തേക്കുള്ള കണ്ണികൾ
വസ്തി
ഗുദം , മൂത്രനാളം , യോനി എന്നിവയിലൂടെ ദ്രാവകരൂപത്തിലുള്ള മരുന്നുകൾ പ്രവേശിപ്പിക്കുന്നതിന്‌ വസ്‌തി എന്നുപറയുന്നു.
മൃഗങ്ങളുടെ മൂത്രസഞ്ചി ഈ പ്രക്രിയയ്‌ക്ക് ഉപയോഗിക്കുന്നതിനാൽ വസ്‌തി എന്ന പേരുവന്നു..
വിവിധ തരത്തിലുള്ള വാതവികാരങ്ങൾക്ക് അഗ്രഗണ്യമായ ചികിത്സയാണ് വസ്തി കർമ്മം.
വസ്തി ദ്രവ്യങ്ങളെ ഗുദമാർഗ്ഗേണ ശരീരത്തിനുള്ളിൽ പ്രവേശിപ്പിച്ച് ദോഷങ്ങളെ പുറന്തള്ളുകയാണ് ഈ ചികിത്സയിൽ ചെയ്യുന്നത്.
ഇതിൽ ഉപയോഗിയ്ക്കുന്ന ഔഷധങ്ങളുടെ മിശ്രണത്തിൽ വരുത്തുന്ന മാറ്റമനുസരിച്ച് ഇത് പലതരത്തിലുണ്ട്.
സ്‌നേഹ വസ്തി, ക്ഷീര വസ്തി, വൈതരണ വസ്തി മുതലായവ ഇതിന് ഉദാഹരണങ്ങളാണ്.
ഇവ കൂടാതെ മൂത്രത്തിലൂടെയും യോനി മാർഗ്ഗത്തിലൂടെയും വസ്തി കർമ്മം പ്രയോഗിയ്ക്കാറുണ്ട്.
ഇത് രോഗികളുടേയും രോഗത്തിന്റേയും അവസ്ഥ അനുസരിച്ച് ഡോക്ടറുടെ നിർദ്ദേശ പ്രകാരവും ഡോക്ടറുടെ സാന്നിദ്ധ്യത്തിലും മാത്രമേ ചെയ്യാൻ പാടുള്ളൂ..
വസ്ത്രം ഇംഗ്ലീഷ് വിലാസം https://ml.wikipedia.org/wiki/Clothing
മനുഷ്യർ ശരീരം മറയ്ക്കാനുപയോഗിക്കുന്ന വസ്തുക്കളെയാണ് വസ്ത്രം എന്ന് പറയുന്നത്.
ആധുനിക മനുഷ്യ സംസ്കാരങ്ങളുടെ ഒരു പ്രത്യേകതയാണിത്.
നവീനശിലായുഗകാലഘട്ടത്തിലാണ് വസ്ത്രങ്ങളുടെ ഉദ്ഭവം എന്ന് കരുതപ്പെടുന്നു.
കാലാവസ്ഥയുടെ വിവിധ ഘടകങ്ങളിൽ നിന്നുള്ള സംരക്ഷണമാണ് വസ്ത്രം ധരിക്കുന്നതിന്റെ പ്രധാന ഉദ്ദേശ്യം.
കൂടാതെ നഗ്നത മറയ്ക്കുക എന്ന ഒരു ധർമ്മം കൂടി അത് നിർവഹിക്കുന്നുണ്ട്.
ഇതിനു പുറമേ വ്യക്തികളുടെ സാമൂഹിക-സാംസ്കാരിക പ്രത്യേകതകൾ "തിരിച്ചറിയുന്നതിനുള്ള" ഒരു ഉപാധിയായും വസ്ത്രം പ്രവർത്തിക്കുന്നു.
അലങ്കാരമായും അഭിരുചി പ്രകടിപ്പിക്കുന്നതിനായും ആഭിജാത്യത്തിന്റെ ലക്ഷണമായും വസ്ത്രം ഉപയോഗിക്കുന്നു.
വസ്ഥി(എഡ്വിൻ ലോങ്) ഇംഗ്ലീഷ് വിലാസം https://ml.wikipedia.org/wiki/Vashti(Edwin_Long)
1879-ൽ പ്രമുഖ ഇംഗ്ലീഷ് ചിത്രകാരനായിരുന്ന എഡ്വിൻ ലോങ് ചിത്രീകരിച്ചിരിക്കുന്ന ഒരു എണ്ണച്ചായചിത്രമാണ് വസ്ഥി .
വെലാസ്കസിൻറെയും മറ്റ് സ്പാനിഷ് മാസ്റ്റേഴ്സസിൻറെയും ചിത്രങ്ങൾ വളരെയധികം ലോങിനെ സ്വാധീനിച്ചിരുന്നു.
വസ്ഥി എസ്തേറിന്റെ പുസ്തകത്തിൽ പേർഷ്യൻ രാജാവായ അഹശ്വേരോശിൻറെ ആദ്യഭാര്യയും പേർഷ്യയിലെ രാജ്ഞിയുമായിരുന്നു.
സ്ത്രീ സമത്വവാദമുള്ള സ്വതന്ത്ര ചിന്താഗതിക്കാരിയായ നായികയായിട്ടാണ് വസ്ഥിയെ കാണുന്നത്.
സമാനതയുള്ള ചിത്രമായ എസ്ഥേർ രാജ്ഞിയുടെ ചിത്രം കുറേക്കാലം ഈ ചിത്രത്തിനടുത്ത് തൂക്കിയിരുന്നു.
ബോബ് ജോൺസ് യൂണിവേഴ്സിറ്റിയിലെ മ്യൂസിയത്തിലെ ഗാലറിയിൽ ഈ ചിത്രം സൂക്ഷിച്ചിരിക്കുന്നു.
വസ്തുതകൾ അപര്യാപ്തമായ സ്പീഷിസുകൾ ഇംഗ്ലീഷ് വിലാസം https://ml.wikipedia.org/wiki/Data_deficient പരിപാലനസ്ഥിതി വംശനാശം തരം തിരിച്ച് വംശനാശം സംഭവിച്ചവ വംശനാശം സംഭവിച്ച ജീവിവർഗ്ഗങ്ങൾ ആവാസവ്യവസ്ഥയിൽ വംശനാശം സംഭവിച്ച ജീവിവർഗ്ഗങ്ങൾ വംശനാശ ഭീഷണി നേരിടുന്നവ ഗുരുതരമായ വംശനാശത്തിന്റെ വക്കിലുള്ള ജീവിവർഗ്ഗങ്ങൾ വംശനാശ_ഭീഷണി_നേരിടുന്ന_ജീവിവർഗ്ഗങ്ങൾ വംശനാശ സാദ്ധ്യതയുള്ള ജീവിവർഗ്ഗങ്ങൾ കുറഞ്ഞ അപകട സാദ്ധ്യതയുള്ളവ സംരക്ഷണം ആവശ്യമുള്ള ജീവിവർഗ്ഗങ്ങൾ നിലനിൽപ്പിനു ഭീഷണിയുള്ള ജീവിവർഗ്ഗങ്ങൾ നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ വസ്തുതകൾ അപര്യാപ്തമായവ വസ്തുതകൾ അപര്യാപ്തമായ ജീവിവർഗ്ഗങ്ങൾ വേണ്ടത്ര പഠനം നടക്കാത്ത ജീവിവർഗ്ഗങ്ങൾ ഇതും കാണുക ഐ.യു.സി.എൻ. ചുവന്ന പട്ടിക ഐ.യു.സി.എൻ. ക സ തി
ഐ യു സി എന്നിന്റെ വിവരശേഖരണപ്രകാരം ഒരു സ്പീഷിസിന്റെ എണ്ണത്തെപ്പറ്റിയും നിലനിൽപ്പിനെപ്പറ്റിയും വേണ്ടത്ര വസ്തുതതകൾ ലഭ്യമല്ലാത്തതിനു നൽകുന്ന നിലയാണ് വസ്തുതകൾ അപര്യാപ്തമായ സ്പീഷിസുകൾ (Data deficient) DD എന്നത്.
ആ സ്പീഷിസിനെപ്പറ്റി വേണ്ടത്ര പഠനങ്ങൾ നടന്നു എന്ന് ഇതിന് അർത്ഥമില്ല.
കാര്യമായ വിവരങ്ങൾ ലഭ്യമല്ല എന്നേ അർത്ഥമാക്കേണ്ടതുള്ളൂ.
ഇവയും കാണുക IUCN Red List data deficient species List of data deficient amphibians IUCN Red List data deficient species (Annelida) List of data deficient arthropods List of data deficient birds IUCN Red List data deficient species (Cnidaria) List of data deficient fishes List of data deficient insects List of data deficient invertebrates List of data deficient mammals List of data deficient molluscs List of data deficient reptiles കുറിപ്പുകൾ പുറത്തേക്കുള്ള കണ്ണികൾ
വെർണിയർ കാലിപ്പെർ ഇംഗ്ലീഷ് വിലാസം https://ml.wikipedia.org/wiki/Vernier_caliper വെർണിയർ സ്കെയിൽ ഉപയോഗിച്ച് ദൂരമളക്കുന്നതിന്റെ ആനിമേഷൻ
ചെറിയ ദൂരം കൃത്യതയോടെ അളക്കാനുപയോഗിക്കുന്ന ഒരുപകരണമാണ് വെർണിയർ കാലിപ്പെർ .
ഒരു മില്ലീമീറ്ററിന്റെ പത്തിലൊന്ന് കൃത്യതയോടെ ദൂരമളക്കാൻ ഈ ഉപകരണം സഹായിക്കുന്നു.
വെർണിയർ സ്കെയിൽ, മെയിൻ സ്കെയിൽ എന്നീ സ്കെയിലുകളുടെ സഹായത്തോടെയാണ് കൃത്യതയോടെ ദൂരമളക്കുന്നത്.
മെയിൻ സ്കെയിൽ ഒരു മില്ലീമീറ്റർ കൃത്യതയോടെ ദൂരമളക്കുന്ന ഒരു സാധാരണ സ്കെയിൽ ആണ്.
വെർണിയർ സ്കെയിൽ ആണ് കൂടുതൽ കൃത്യതക്കായി ഉപയോഗിക്കുന്നത്.
വെർണാഡ്സ്കി നാഷണൽ ലൈബ്രറി ഓഫ് ഉക്രൈൻ
വെർണാഡ്സ്കി നാഷണൽ ലൈബ്രറി ഓഫ് ഉക്രൈൻ , VNLU ( Ukrainian : Національна бібліотека України імені В.І. Вернадського ) ഉക്രൈനിലെ പ്രധാന അക്കാദമിക് ലൈബ്രറിയും ഉക്രൈനിലെ പ്രധാന ശാസ്ത്രീയ വിവരശേഖര കേന്ദ്രവുമാണ്.
ലോകത്തിലെ ഏറ്റവും വലിയ ഇരുപത് പ്രധാന ദേശീയ ഗ്രന്ഥാലയങ്ങളിലൊന്നാണിത്.
രാജ്യത്തിന്റെ തലസ്ഥാനമായ - കീവിലാണ് ഈ ഗ്രന്ഥശാല സ്ഥിതി ചെയ്യുന്നത്.
ഈ ലൈബ്രറിയിൽ ഏകദേശം 15 ദശലക്ഷം ഇനങ്ങളുണ്ട്.
സ്ലാവിക് എഴുത്തു ശേഖരത്തിൻറെ ഏറ്റവും പൂർണ്ണമായ ഒരു ശേഖരവും, ഉഭയകക്ഷി ലോകത്തിന്റെ ശേഖരവും ഉക്രെയ്നിയൻ ശാസ്ത്രജ്ഞരും സാംസ്കാരിക പ്രവർത്തകരും ആണ് ലൈബ്രറി.
ലോകത്തിലെയും ഉക്രൈനിലെയും ഏറ്റവും പ്രമുഖരായ  ശാസ്ത്രജ്ഞന്മാരുടേയും സാംസ്കാരിക പ്രവർത്തകരുടേയും നിരവധി ചരിത്രരേഖാ ശേഖരങ്ങൾ ഇവിടെ സക്ഷിക്കപ്പെട്ടിരിക്കുന്നു.
ഉക്രൈൻ പ്രസിഡന്റുമാരുടെ ശേഖരങ്ങൾ, 1917 മുതലുള്ള ഉക്രേനിയയിലെ അച്ചടിച്ച രേഖകളുടെ ആർക്കൈവ് പകർപ്പുകൾ, ഉക്രൈനിലെ "നാഷണൽ അക്കാഡമി ഓഫ് സയൻസസ് ഓഫ് ഉക്രൈൻ" എന്നിവയുടെ ശേഖരവും ഇവിടുത്തെ സൂക്ഷിപ്പിൽ ഉൾപ്പെടുന്നു.
വെർണാഡ്സ്കി നാഷണൽ ലൈബ്രറി ഓഫ് ഉക്രൈൻ 1918 ആഗസ്റ്റ് 2 ന് "ഉക്രേനിയൻ സ്റ്റേറ്റ് ദേശീയ ലൈബ്രറി" ( Natsionalna biblioteka Ukrayinskoyi Derzhavy ) ആയി ഹെറ്റ്മാൻ പാവ്ലോ സ്കോറോപ്പാഡ്സ്കിയാണ് സ്ഥാപിച്ചത്.
1918 ഓഗസ്റ്റ് 23-ന് വ്ളാഡിമിർ വെർനാഡ്സ്കി (വൊളൊഡിമിർ വെർനാഡ്സ്കി) അദ്ധ്യക്ഷനായി നാഷണൽ ലൈബ്രറി രൂപീകരിക്കാൻ വേണ്ടി ഒരു താൽക്കാലിക കമ്മിറ്റി രൂപവത്കരിക്കപ്പെട്ടിരുന്നു.
1941 ഓഗസ്റ്റിൽ ബഷ്കോർട്ടോസ്റ്റാനിൻറെ തലസ്ഥാനമായ യൂഫയിലേക്ക് ഈ ഗ്രന്ഥശാല മാറ്റി സ്ഥാപിക്കപ്പെട്ടു.
1944 മേയ് മാസത്തിൽ ലൈബ്രറി തിരിച്ച് കീവിലേയക്കു കൊണ്ടുവന്നു.
ഗ്രന്ഥശാലയുടെ നിലവിലെ കെട്ടിടം 1975 നും 1989 നും ഇടയിൽ നിർമ്മിക്കപ്പെട്ടതാണ്.
ഇതിൻ 27 നിലകളും 35,700 ചതുരശ്ര അടി വിസ്തൃതിയുമുണ്ട്.
മേൽക്കൂര 76.7 മീറ്ററും സ്ഥാപിക്കപ്പെട്ടിരിക്കുന്ന ആന്റിന  78.6 മീറ്റർ ഉയരവുമുള്ളതാണ്.
അവലംബം 1 2 ↑ Vernadsky National Library on skyscraperpage.com
വെർജിൽ വാൻ ഡൈക്ക്
ഇംഗ്ലീഷ് പ്രീമിയർ ലീഗ് ക്ലബ്ബായ ലിവർപൂളിന്റെയും നെതർലന്റ്സ് ദേശീയ ടീമിന്റെ ക്യാപ്റ്റന്റെയും സെന്റർ ബാക്ക് ആയി കളിക്കുന്ന ഡച്ച് പ്രൊഫഷണൽ ഫുട്ബോൾ കളിക്കാരനാണ് വെർജിൽ വാൻ ഡൈക്ക് (ജനനം: 8 ജൂലൈ 1991).
ലോകത്തിലെ ഏറ്റവും മികച്ച പ്രതിരോധനിരക്കാരിൽ ഒരാളായി കണക്കാക്കപ്പെടുന്ന അദ്ദേഹം തന്റെ കരുത്തും, നേതൃത്വപാടവം കൊണ്ടും അറിയപ്പെടുന്നു.
2019 ൽ അദ്ദേഹം യുവേഫ മെൻസ് പ്ലെയർ ഓഫ് ദ ഇയർ ആയി തിരഞ്ഞെടുക്കപ്പെട്ടു, കൂടാതെ ഫിഫയുടെ മികച്ച മെൻസ് പ്ലെയർ തിരഞ്ഞെടുപ്പിൽ രണ്ടാം സ്ഥാനത്തെത്തി.
ഗ്രോനിംഗെൻ എന്ന ഡച്ച് പ്രൊഫഷണൽ ക്ലബ്ബിലൂടെ തന്റെ കരിയർ ആരംഭിച്ച വാൻ ഡൈക്ക് 2013 ൽ സ്കോട്ടിഷ് ക്ലബ് കെൽറ്റിക്കിലേക്ക് മാറി.
കെൽറ്റിക്കിനൊപ്പം സ്കോട്ടിഷ് പ്രീമിയർഷിപ്പ് കിരീടം നേടുകയും, ക്ലബ്ബിന് വേണ്ടി കളിച്ച രണ്ടുവർഷവും പിഎഫ്എ സ്കോട്ട്ലൻഡ് ടീം ഓഫ് ദ ഇയർ പട്ടികയിൽ ഇടംനേടുകയും ചെയ്തു.
2015 സെപ്റ്റംബറിൽ, പ്രീമിയർ ലീഗ് ടീമായ സതാംപ്ടണിൽ ചേർന്നു.
2018 ജനുവരിയിൽ, അക്കാലത്ത് ഒരു പ്രതിരോധക്കാരന് ലഭിക്കുന്ന റെക്കോർഡ് കൈമാറ്റ ഫീസ് ആയ 75 മില്യൺ ഡോളറിന്, അദ്ദേഹം ലിവർപൂൾ ക്ലബ്ബിൽ ചേർന്നു.
ലിവർപൂളിന് ഒപ്പമുള്ള ആദ്യ സീസണിൽ തന്നെ വാൻ ഡൈക്ക് 2018–19 സീസണിലെ പി‌എഫ്‌എ പ്ലെയർ ഓഫ് ദ ഇയർ, പ്രീമിയർ ലീഗ് പ്ലെയർ ഓഫ്ദി സീസൺ എന്നീ നേട്ടങ്ങൾ കരസ്ഥമാക്കി.
ലിവർപൂൾ വിജയികളായ 2019 ലെ യുവേഫ ചാമ്പ്യൻസ് ലീഗ് ഫൈനലിൽ അദ്ദേഹത്തെ മാൻ ഓഫ് ദ മാച്ച് ആയി തിരഞ്ഞെടുത്തു.
2015 ൽ നെതർലൻഡിന് വേണ്ടി അന്താരാഷ്ട്ര അരങ്ങേറ്റം കുറിച്ച വാൻ ഡൈക്ക് 2018 ൽ തന്റെ രാജ്യത്തിന്റെ ക്യാപ്റ്റനായി.
2019 ൽ യൂറോപ്യൻ ചാമ്പ്യൻമാരായ പോർച്ചുഗലിനെ 3-0 ന് പരാജയപ്പെടുത്തിയ മത്സരത്തിൽ അദ്ദേഹം തന്റെ ആദ്യ അന്താരാഷ്ട്ര ഗോൾ നേടി.
മൂന്ന് മാസത്തിന് ശേഷം പ്രഥമ യുവേഫ നേഷൻസ് ലീഗ് ചാമ്പ്യൻഷിപ്പിൽ വാൻ ഡൈക്ക് തന്റെ ടീമിനെ ഫൈനലിലേക്ക് നയിച്ചു.
ഡച്ച് പിതാവിന്റെയും സുരിനാമീസ് മാതാവിന്റേയും മകനായി നെതർലൻ‌ഡിലെ ബ്രെഡയിൽ വാൻ ഡൈക്ക് ജനിച്ചു.
കൗമാരപ്രായത്തിൽ വില്ലം II അക്കാദമിയിൽ പരിശീലനം നേടുന്നതിനൊപ്പം ഒരു പാർട്ട്ടൈമായി പാത്രം കഴുകുന്നജോലിയും  അദ്ദേഹം ചെയ്തു.
റൈറ്റ് ബാക്ക് സ്ഥാനത്തു കളിച്ചു പരാജയപ്പെട്ടതിനാൽ 2008 ൽ സെൻട്രൽ ബാക്ക് സ്ഥാനത്തേക്ക് മാറ്റി.
സ്ഥാനമാറ്റവും  ശാരീരിക വളർച്ചയും ഉണ്ടായിരുന്നിട്ടും, വില്ലെം II ന്റെ റിസർവ് മാനേജറിനു വാൻ ഡൈക്കിൽ വിശ്വാസം തോന്നിയില്ല.
2010 ൽ, അക്കാലത്ത് എഫ്‌സി ഗ്രോനിംഗെൻ വേണ്ടി പ്രവർത്തിച്ചിരുന്ന, മുൻ ഡച്ച് അന്താരാഷ്ട്ര കളിക്കാരൻ മാർട്ടിൻ കോമാൻ, വാൻ ഡൈക്കിന്റെ കഴിവ് തിരിച്ചറിഞ്ഞു, അതെ വര്ഷം തന്നെ ഗ്രോനിംഗെൻ ക്ലബ്ബിലേക്ക് മാറ്റം ഏർപ്പാടാക്കി.
ലിവർപൂൾ കരിയർ
75 മില്യൺ ഡോളർ ട്രാൻസ്ഫർ തുകയുമായി വിന്റർ ട്രാൻസ്ഫർ വിൻഡോ തുറക്കുമ്പോൾ വാൻ ഡൈക്ക് ലിവർപൂളിൽ ചേരുമെന്ന് 2017 ഡിസംബർ 27 ന് പ്രഖ്യാപിച്ചു.
സതാംപ്ടൺ കരാറിലെ സെയിൽ-ഓൺ ക്ലോസ് കാരണം മുൻ ക്ലബ് കെൽറ്റിക്ക് വാൻ ഡൈക്കിന്റെ ട്രാൻസ്ഫർ ഫീസ് 10% ലഭിക്കും.
ട്രാൻസ്ഫർ തുക ഒരു പ്രതിരോധനിരക്കാരന് ലോക ഫുട്ബോളിൽ ലഭിക്കുന്ന റെക്കോർഡ് ഫീസായിരിക്കുമെന്ന് സതാംപ്ടൺ അവകാശപ്പെട്ടു.
ജനുവരി 5 ന് എഫ്‌എ കപ്പിന്റെ മൂന്നാം റൗണ്ടിൽ ലിവർപൂളിനായി അരങ്ങേറ്റം കുറിച്ച അദ്ദേഹം പ്രാദേശിക എതിരാളികളായ എവർട്ടനെതിരായ 2-1 വിജയത്തിൽ വൈകി ഹെഡറിലൂടെ വിജയ ഗോൾ നേടി.
അങ്ങനെ, 1901-ൽ ബിൽ വൈറ്റിന് ശേഷം മെർസീസൈഡ് ഡെർബിയിൽ അരങ്ങേറ്റ മത്സരത്തിൽത്തന്നെ ഗോൾ നേടുന്ന ആദ്യ കളിക്കാരനായി.
ലിവർപൂളിന്റെ പ്രതിരോധനിരയിൽ വാൻ ഡൈക്കും ഡെജാൻ ലോവ്രനും ശക്തമായ പങ്കാളിത്തം സ്ഥാപിച്ചു.
ലിവർപൂളിന്റെ മുൻ പ്രതിരോധ പ്രശ്‌നങ്ങൾ പരിഹരിച്ചതിനുള്ള ഖ്യാതി ഡച്ചുകാരന് ലഭിച്ചു.
ചാമ്പ്യൻസ് ലീഗിൽ സീസണിന്റെ പകുതി മാത്രം കളിച്ചിട്ടും വാൻ ഡൈക്കിനെ സീസണിലെ യുവേഫ ചാമ്പ്യൻസ് ലീഗ് സ്ക്വാഡിൽ ഉൾപ്പെടുത്തി.
2018 ലെ യുവേഫ ചാമ്പ്യൻസ് ലീഗ് ഫൈനലിൽ റയൽ മാഡ്രിഡിനെതിരെ വാൻ ഡൈക്ക് 90 മിനിറ്റ് സമയവും കളിച്ചു, പക്ഷെ ലിവർപൂളിന് 1–3 തോറ്റു.
വാൻ ഡൈക്ക് തന്റെ ആദ്യ സീസണിൽ എല്ലാ ചാംപ്യൻഷിപ്പിലുമായി  22 മത്സരങ്ങൾ കളിച്ചു, ഒരു ഗോൾ നേടി.
2018–19 സീസൺ
2018 ഓഗസ്റ്റ് 20 ന്, ക്രിസ്റ്റൽ പാലസിനെതിരെ 2-0 ന് ജയിച്ച മത്സരത്തിൽ  ബിബിസി സ്പോർട്ടും സ്കൈ സ്പോർട്സും ചേർന്ന് വാൻ ഡൈക്കിനെ മാൻ ഓഫ് ദ മാച്ച് ആയി തിരഞ്ഞെടുത്തു.
ഓഗസ്റ്റിലെ പ്രകടനങ്ങൾക്ക് വാൻ ഡൈക്കിന്  ലിവർപൂൾ സ്റ്റാൻഡേർഡ് ചാർട്ടേഡ് പ്ലെയർ ഓഫ് ദ മന്ത് അവാർഡ് ലഭിച്ചു.
ഡിസംബർ 21 ന്, വോൾവർഹാംപ്ടൺ വാണ്ടറേഴ്സിനെതിരെ 2-0 ന് മത്സരത്തിൽ വാൻ ഡൈക്ക് ലിവർപൂളിന് വേണ്ടി തന്റെ ആദ്യ ഗോൾ നേടി.
2018–19 സീസണിൽ പ്രീമിയർ ലീഗ് ശ്രദ്ധേയമായ പ്രകടനം തുടർന്ന അദ്ദേഹം നവംബർ, ഡിസംബർ മാസങ്ങളിൽ  പി‌എഫ്‌എ പ്ലെയർ ഓഫ് ദ മന്ത് സമ്മാനം നേടി.
2019 ഫെബ്രുവരി 27 ന് വാട്ട്ഫോർഡിനെതിരായ 5-0 വിജയത്തിൽ വാൻ ഡൈക്ക് രണ്ടുതവണ ഗോൾ നേടി.
അടുത്ത മാസം, ബയേൺ മ്യൂണിക്കിനെ 3-1 ന് തോൽപ്പിച്ച മത്സരത്തിൽ അദ്ദേഹം ചാമ്പ്യൻസ് ലീഗിലെ തന്റെ ആദ്യ ഗോൾ കണ്ടെത്തി.
ഏപ്രിൽ 20 ന്, പി‌എഫ്‌എ പ്ലേയേഴ്സ് പ്ലെയർ ഓഫ് ദ ഇയർ അവാർഡിനായി, സഹതാരം സാഡിയോ മാനെക്കൊപ്പം .
നാമനിർദ്ദേശം ചെയ്യപ്പെട്ട ആറ് കളിക്കാരിൽ ഒരാളായിരുന്നു അദ്ദേഹം.
നാലുദിവസത്തിനുശേഷം, ലിവർപൂൾ ടീമംഗങ്ങളായ ട്രെന്റ് അലക്സാണ്ടർ-അർനോൾഡ്, മാനെ, ആൻഡ്രൂ റോബർ‌ട്ട്സൺ എന്നിവർക്കൊപ്പം പി‌എഫ്‌എ ടീം ഓഫ് ദ ഇയറിൽ അദ്ദേഹത്തെ തിരഞ്ഞെടുത്തു.
2019 ഏപ്രിൽ 28 ന് അദ്ദേഹത്തെ പി‌എഫ്‌എ പ്ലെയർ ഓഫ് ദ ഇയർ ആയി തിരഞ്ഞെടുത്തു.
ജൂൺ 1 ന് നടന്ന യുവേഫ ചാമ്പ്യൻസ് ലീഗ് ഫൈനലിൽ ടോട്ടൻഹാമിനെതിരെ ലിവർപൂൾ 2-0 ന് വിജയിച്ചതിനെത്തുടർന്ന് വാൻ ഡൈക്കിനെ മാൻ ഓഫ് ദ മാച്ച് ആയി തിരഞ്ഞെടുത്തു.
2019 ഓഗസ്റ്റിൽ യുവേഫ പ്ലെയർ ഓഫ് ദ ഇയർ അവാർഡ് വാൻ ഡൈക്ക് നേടി.
2019 സെപ്റ്റംബർ 2 ന് ഫിഫ ഫുട്ബോൾ അവാർഡിന്റെ ചുരുക്കപ്പട്ടികയിൽ ഉൾപ്പെടുത്തി.
2019 സെപ്റ്റംബർ 23 ന്, മികച്ച ഫിഫ പുരുഷ കളിക്കാരന്റെ തിരഞ്ഞെടുപ്പിൽ രണ്ടാം സ്ഥാനത്തെത്തി.
2019 ഒക്ടോബറിൽ, ബാലൻ ഡി ഓർ (ഗോൾഡൻ ബോൾ)  പുരസ്‌കാരത്തിനായി പരിഗണിക്കുന്ന 30 ഫുട്ബോൾ കളിക്കാരിൽ ഒരാളായി വാൻ ഡൈക്കിനെ ഉൾപ്പെടുത്തി.
കരിയർ സ്ഥിതിവിവരക്കണക്കുകൾ ക്ലബ് പുതുക്കിയത്: match played 2 November 2019 Appearances and goals by club, season and competition Club Season League National Cup League Cup Europe Other Total Division Apps Goals Apps Goals Apps Goals Apps Goals Apps Goals Apps Goals Groningen 2010–11 Eredivisie 5 2 0 0 — — — 5 2 2011–12 Eredivisie 23 3 1 0 — — — 24 3 2012–13 Eredivisie 34 2 3 0 — — — 37 2 Total 62 7 4 0 — — — 66 7 Celtic 2013–14 Scottish Premiership 36 5 2 0 1 0 8 0 — 47 5 2014–15 Scottish Premiership 35 4 5 4 4 0 14 2 — 58 10 2015–16 Scottish Premiership 5 0 — — 5 0 — 10 0 Total 76 9 7 4 5 0 27 2 — 115 15 Southampton 2015–16 Premier League 34 3 1 0 3 0 — — 38 3 2016–17 Premier League 21 1 1 1 2 0 6 2 — 30 4 2017–18 Premier League 12 0 — 0 0 — — 12 0 Total 67 4 2 1 5 0 6 2 — 80 7 Liverpool 2017–18 Premier League 14 0 2 1 — 6 0 — 22 1 2018–19 Premier League 38 4 0 0 0 0 12 2 — 50 6 2019–20 Premier League 11 1 0 0 0 0 3 0 2 0 16 1 Total 63 5 2 1 0 0 21 2 2 0 88 8 Career total 268 25 15 6 10 0 54 6 2 0 349 37
അന്താരാഷ്ട്ര മത്സരങ്ങൾ പുതുക്കിയത്: match played 13 October 2019 Appearances and goals by national team and year National team Year Apps Goals Netherlands 2015 3 0 2016 9 0 2017 4 0 2018 8 3 2019 8 1 Total 32 4 അന്താരാഷ്ട്ര ഗോളുകൾ As of match played on 9 September 2019.
International goals by date, venue, cap, opponent, score, result and competition No. Date Venue Cap Opponent Score Result Competition 1 26 March 2018 Stade de Genève , Geneva, Switzerland 18 Portugal 3–0 3–0 Friendly 2 13 October 2018 Johan Cruyff Arena , Amsterdam, Netherlands 22 ജെർമനി 1–0 3–0 2018–19 UEFA Nations League A 3 19 November 2018 Arena AufSchalke , Gelsenkirchen, Germany 24 2–2 2–2 4 21 March 2019 De Kuip , Rotterdam, Netherlands 25 Belarus 4–0 4–0 UEFA Euro 2020 qualification ബഹുമതികൾ ക്ലബ്
കെൽറ്റിക് സ്കോട്ടിഷ് പ്രീമിയർഷിപ്പ് : 2013–14, 2014–15 സ്കോട്ടിഷ് ലീഗ് കപ്പ് : 2014–15
ലിവർപൂൾ യുവേഫ ചാമ്പ്യൻസ് ലീഗ് : 2018–19 ;  റണ്ണർഅപ്പ്: 2017–18 യുവേഫ സൂപ്പർ കപ്പ് : 2019 അന്താരാഷ്ട്ര മത്സരങ്ങൾ